Ufahamu

MZEE KAFINOO

Shahibu Kafinoo ni meneja wa shirika la umma katika mji wa Korokocho. Ana kitambi kikubwa lau kiriba, kipara kinachong'aa mithili ya uso wa malaika matembezi yake ya haiba ya ubwana. Huduma ya maika 35 aliyotoa kwa shirika hilo ndiyo matumaini ya uzee wake. Anatakiwa kustaafu katika miezi sita ijayo na kuendelea kuishi kwa malipo ya pensheni kila mwezi. Hii ni mbali na kibunda cha marupurupa ya fulusi sufufu atakazopokea atakapoondoka kazini. Ujana wake ulimpita kama moshi.

Kwa vyovyote vile, mzee Kafinoo ana wajibu mkubwa wa kuwa makini sana ili aumalize vizuri muda mfupi uliosalia kabla ya kustaafu. Amelibeba yai ambalo linaweza kumponyoka mkononi likaanguka na kuvunjika sekunde ya mwisha. Moyo wake ulianza kuhahahaha na kudundadunda kama ngoma . Mawazo yaligongana na kufurika furi furi ubongoni mwake. Miaka mingi imepita ilhali hakuwa amejifanyia chochote kile. Alisahau sauti za wahenga na wahenguzi, chuma kiwahi kingali moto. Muda hamruhusu kuku kumeza punje ya mchele. Alijipa moyo. Aidha ganga ganga za mganga humwacha mgonjwa katika hali ya matumaini. Mzee Kafinoo anapoendelea kupanda ngazi kazini na kukomaa kwa umri anazidi kuzingatie anasa za dunia. Utadhani ni tineja! Kwake ni mwiko siku kukamilika bila kunywa pombe. Huwashawishi kwa sabuni ya roho, mbali na gari lake jipya ambalo ni mali ya shirika la umma analofanyia kazi. Ni ibura kuwa amewaringa wasichana zaidi ya kumi na wanane. Wazee wa jadi walikaa kitako barazani wakibarizi na kulonga kinaga ubaga kuwa hakuna refu lisilokuwa na ncha.

Pia yeye ni gwiji katika upigaji mtindi mtaani .Anakunywa pombe haramu ya kienyeji ambayo kwa majina bandia ni cham au machozi ya simba. Ana sifa kochokocho katika uvaliaji huu wa miwani. Nasaha alizopewa ziliangukia masikio habta yenye nta.Hakika nguruwe aendalo ndilo atendalo.

Siku moja, mzee Kafinoo alitoroka kazini kama kawaida. Akapanda gari lake na kuliendesha kasi hadi mtaa maarufu wa Madongoporoka. Aliliegesha gari lake kwenye ua wa nyumba ya mamapima mmojα. Amefahamiki sαnα sαηα na mamapima huyu ambaye anajua udhaifu wa hulka zake, yaani shauku ya fisi juu ya wanawake wa wenyewe. Mbali na ile ya kupiga mtindi kiasi cha kutojitambua.

Mgema huyu wa machozi ya simba (kumi kumi) amefua dafu katika lengo lake la kumfyonza mzee Kafinoo baada ya kugundua tamaa yake. Baadhi ya faida anazopata ni kulipiwa kodi ya nyumba kila mwezi na kutimiziwa mahitaji mengine mengi ya kimsingi. Mzee wa watu hajui kuwa dudu liumalo usilipe kidole. Utajuta mwenyewe nayo majuto ni mjukuu.